EkBass/fiwiki-20250220-pages-articles huggingface dataset:
Crows Fly Black

__NOTOC__ Crows Fly Black on Tarotin seitsemäs studioalbumi, joka julkaistiin Suomessa King Foon kautta 27. lokakuuta 2006. Se sijoittui parhaimmillaan Suomen albumilistan viidenneksi. Albumi on laulaja Tommi Salmelan ensimmäinen yhtyeen virallisena jäsenenä. Levy on aikaisempaa Tarot-tuotantoa raskaampaa ja tummasointisempaa. Kappaleesta ”You” julkaistiin 17. toukokuuta 2006 single, joka sijoittui Suomen singlelistan ensimmäiseksi. Single sisältää myös coverversion Blue Öyster Cultin kappaleesta ”Veteran of the Psychic Wars”. Saksalainen Nuclear Blast julkaisi albumin muualla Euroopassa 19. tammikuuta 2007, ja helmikuussa yhtye konsertoi Keski-Euroopassa ensimmäistä kertaa 20-vuotisella urallaan.Tarotille Euroopan kattava julkaisusopimus King Foo Entertainment, 21.11.2006. Luettu 5.12.2006. == Kappaleet == # # # # # # # # # # == Kokoonpano == * Pecu Cinnari – rummut * Marco Hietala – laulu, taustalaulu, basso, akustinen kitara * Zachary Hietala – kitara * Tommi Salmela – laulu, taustalaulu * Janne Tolsa – kosketinsoittimet == Arvostelut == * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Metalliluola: 8+/10 * Soundi: Soundi: Levyarvio == Lähteet == == Aiheesta muualla == * * Luokka:Tarotin albumit Luokka:Vuoden 2006 albumit
Intermezzo II

Intermezzo II on norjalaisen black metal -yhtye Satyriconin EP. Se julkaistiin vuonna 1999. ==Kappaleet== # # # # ==Kokoonpano== * Satyr – kitara, basso, kosketinsoittimet, laulu * Frost – rummut Vierailevat muusikot * Sanrabb – kitara kappaleissa "A Moment of Clarity" ja "INRI" * Ingar Amlien – basso kappaleissa "A Moment of Clarity" ja "INRI" * Vegard Blomberg – syntetisaattori kappaleissa "A Moment of Clarity" ja "INRI" ==Aiheesta muualla== * EP battlegrim.net-sivustolla * * Luokka:Vuoden 1999 EP:t Luokka:Satyriconin albumit
Rosalind Franklin

Rosalind Elsie Franklin (25. heinäkuuta 1920 Lontoo – 16. huhtikuuta 1958 Lontoo) oli englantilainen kemisti. Hän teki merkittävää uraauurtavaa tutkimusta (DNA, virukset ja hiili). Hänet tunnetaan erityisesti osuudestaan DNA:n rakenteen selvittämiseen vuonna 1953. Rosalind Franklin syntyi juutalaiseen perheeseen Lontoossa. Oltuaan Cambridgen yliopistossa hän aloitti uransa Britannian kivihiilen tutkimuskeskuksessa, minkä jälkeen hän siirtyi Ranskan valtion kemiantutkimuskeskukseen. Ranskassa hän selvitti aineiden rakennetta röntgensädediffraktiomenetelmällä, kunnes hän sai vuonna 1950 kutsun palata kotimaahan. DNA-molekyylejä hän tutki King's Collegessa Lontoon yliopistossa, jossa hän tapasi myös Maurice Wilkinsin. Yleisten arvioiden mukaan Francis Crick ja James D. Watson löysivät DNA-molekyylin rakenteen Rosalind Franklinin röntgendiffraktiokuvien avulla.Herrojen briljantti arvaus ratkaisi elämän mysteerin Tiede-lehti 3/2003. Viitattu 13.2.2015. Crick myönsi myöhemmin, että nobelistien löytö todella pohjautui Rosalind Franklinin työhön. Franklin siirtyi myöhemmin Birbeckin yliopistoon, jossa hän osoitti, että virusten perimän kantajana myös RNA on rakenteeltaan kierteinen. Wilkins näytti Watsonille ja Crickille Franklinin kuvia tämän siitä tietämättä. Lisäksi Franklinin tutkimusraportti päätyi heille Franklinin tietämättä. Miehet julkaisivat tulokset ennen Franklinia, joka kuoli syöpään 37-vuotiaana vuonna 1958. Siksikään hän ei ehtinyt saada merkittävästä työstään Nobel- palkintoa, joka myönnetään yleensä vain eläville. Wilkins, Watson ja Crick saivat Nobel-palkinnon vuonna 1962. ==Lähteet== Luokka:Brittiläiset kemistit Luokka:Vuonna 1920 syntyneet Luokka:Vuonna 1958 kuolleet
Enzo Bearzot

Enzo Bearzot (26. syyskuuta 1927 Aiello del Friuli, Italia – 21. joulukuuta 2010 Milano, Italia) oli italialainen jalkapalloilija ja -valmentaja. Bearzot muistetaan parhaiten Jalkapallon MM-kullasta 1982 Italian maajoukkueen päävalmentajana. ==Pelaajana== Bearzotin peliura oli varsin vaatimaton kestäen kuitenkin 18 vuotta. Pelipaikaltaan Bearzot keskuspuolustaja ja pelasi yhden maaottelun Italian jalkapallomaajoukkueessa. ==Valmentajana== Päätettyään peliuransa 1964 Torinossa, Bearzot jatkoi työskentelyä seurassa apuvalmentajana tehden töitä legendaarisen italialaisvalmentaja Nereo Roccon kanssa. 1968 Bearzot debytoi Serie C:ssä pelanneen Pro Praton päävalmentajana, mutta hänen uransa tärkein hetki oli siirtyminen Italian jalkapalloliiton päävalmentajaksi 1969. Hän toimi Italian jalkapallomaajoukkueen apulaisvalmentajana MM-kisoihin 1974 saakka. Vuonna 1975 Bearzot jätti alle 23-vuotiaiden maajoukkuevalmentajan tehtävät ja siirtyi takaisin maajoukkueen apulaisvalmentajaksi ja 1977 seurasi Fulvio Bernardinia päävalmentajana. Bearzotin johdolla Italia sijoittui 1978 MM-kisoissa neljänneksi ja 1982 MM- kisoissa tuloksena oli maailmanmestaruus. 1986 MM-kisoissa Italia jäi neljännesvälieriin ja Bearzot jätti tehtävänsä kisojen jälkeen. Maailmanmestaruus palautti Italian jälleen maailman jalkapalloeliittiin, sillä edellisen mestaruuden maa oli saavuttanut vuoden 1938 MM-kisoissa Ranskassa. EM-kisoissa Bearzot johdatti Italian neljänneksi 1980. Bearzot kuoli 21. joulukuuta 2010 Milanossa pitkän sairauden murtamana 83-vuotiaana.E' morto Enzo Bearzot Addio al c.t. di Spagna '82 == Lähteet == ==Aiheesta muualla== * Enzo Bearzotin muistokirjoitus Helsingin Sanomissa Luokka:Italialaiset jalkapalloilijat Luokka:Italialaiset jalkapallovalmentajat Luokka:Jalkapallon maailmanmestaruuden voittaneet valmentajat Luokka:Vuonna 1927 syntyneet Luokka:Vuonna 2010 kuolleet
The Mies

The Mies on kokkolalainen rockyhtye. Trio soitti aktiivisesti 1990-luvun taitteen molemmin puolin. Englanniksi laulanut yhtye yhdisti melodista poppia neuroottiseen rockiin. Indierockin alaan kuuluva The Mies ei ollut ns. huumoribändi, toisin kuin yhtyeen nimestä voisi päätellä. Yhtyeen ainoa albumi Raining Cats and Dogs (1994) sai kriitikoilta kiitosta, ja se nimettiin Radiomafian Viikon levyksi, mutta myyntimenestystä siitä ei tullut. Yhtyeen kitaristi-laulaja Jukka Annala teki yhtyeen tekstit ja kitaravetoisen musiikin. Annalan lisäksi yhtyeessä soittivat rumpali Tommi Lahtonen ja basisti Mauke Möller. Lahtonen on soittanut The Miehen jälkeen lukuisissa kokkolalaisissa popyhtyeissä. Möller oli kitaristina Claudia-yhtyeessä, joka voitti Rockin Suomen mestaruus -tittelin vuonna 1985. Yhtye levytti yhteensä 18 kappaletta vuosina 1990–1995. Esiintyessään The Mies on tulkinnut omien sävellysten lisäksi lainakappaleita Talking Headsista Hurriganesiin ja Triffidsistä Doorsiin. Yhtye esiintyi kolmesti Seinäjoen Provinssirockissa ja teki 1990-luvun taitteessa kaksi esiintymismatkaa Neuvosto-Viroon. Yhtyeen nimi juontuu perustamisajankohtaan, syksyyn 1987. Lahtonen ja Annala nauhoittivat demokappaleen "Gimme All Your Goodies" ja päättivät lähettää sen Ylen alueradioon nimellä, joka kuulostaisi mahdollisimman hölmöltä. Yhtyeen jäsenet ovat hajaantuneet eri puolille Suomea. Annala asuu Helsingissä, Möller Loviisassa ja Lahtonen edelleen Kokkolassa. Toimittajana työskentelevä Annala on julkaissut kaksi tietokirjaa. Annalan esikoisteos Salmiakki (Nemo, 2001) ylsi Tieto Finlandia -ehdokkaaksi. Seuraavassa teoksessa Toopelivisio (Teos, 2006) esitteli suomalaisen tv-komiikan historiaa. Lahtonen ja Möller ovat sittemmin soittaneet yhdessä bileyhtye Mokkamastersissa, joka esittää iskelmämusiikkia rockasenteella. Lahtonen soittaa myös kokkolalaisessa The Phonies -yhtyeessä, jonka esikoisalbumi Instant Elation ilmestyi 2004. The Mies -yhtye ei ole hajonnut, vaikka yhtyeen toiminta hiipui 1990-luvun jälkipuoliskolla. Tammikuussa 2006 The Mies esiintyi seitsemän vuoden tauon jälkeen, Kokkolan Calle-yökerhossa. == Levytykset == *Popular Baby/Frigid Ingrid, 1990, vinyylisingle (7", Poikien kulttuuriseura Pojat 003) * Captain Demo -kokoomalevy, kaksi kappaletta: "Young and Normal" ja "Rid of Him", 1993 (CD, Radiomafia Yle CDY 124) *Raining Cats And Dogs, 1994 (CD, Pure Records PURE CD 105) :Kappaleet: :"The Girl With The Nose", "Yes Ma'am", "Gimme All Your Goodies", "I Hate You", "Communist Girl", "Air" (Talking Heads -lainabiisi), "Small Town Big Shot", "Suppertime Shuffle", "In the Medicine", "Kissinger", "Teenage Number Two", "Universe Upstairs", "Tabasco Lagoon". *Guitarmania vol.1, 1995, kokoomalevy, kappale: "Boys for Breakfast" (CD, Stupido Twins TwinCD 25) == Lähteet == ==Aiheesta muualla== * Demobiisi (1988) sekä keikkavalokuvia (2006) Esa Melametsän sivuilla Luokka:Suomalaiset rockyhtyeet
Tiia Piili

Tiia Maria Piili (myöh. Peltonen, s. 16. huhtikuuta 1979 Lappeenranta) on Suomen kaikkien aikojen menestynein kilpa-aerobikkaaja. Hän on lajin nelinkertainen maailmanmestari ja nelinkertainen Euroopan mestari. Yhteensä hänellä on neljätoista arvokisamitalia. Piili aloitti kilpailu-uransa vuonna 1996 ja lopetti kauden 2006 jälkeen. == Saavutukset == * MM-kilpailut : 1998: 14. : 1999: Hopeaa : 2000: Pronssia : 2001: Kultaa : 2002: Hopeaa : 2004: Kultaa : 2005: Kultaa : 2006: Kultaa * EM-kilpailut : 1997: 5. : 1998: 6. : 1999: Hopeaa : 2000: Hopeaa : 2001: Kultaa : 2002: Hopeaa : 2004: Kultaa : 2005: Kultaa : 2006: Kultaa * SM-kilpailut : 1996: Hopeaa (noviisisarja) : 1997: Hopeaa : 1998: Hopeaa : 1999: Hopeaa : 2000: Kultaa : 2001: Kultaa : 2002: Kultaa : 2003: Kultaa : 2004: Kultaa == Lähteet == Luokka:Suomalaiset kilpa-aerobikkaajat Luokka:Vuonna 1979 syntyneet Luokka:Elävät henkilöt
Klubitakki

thumb|Klubitakki eli bleiseri. Klubitakki eli bleiseri on miesten yksivärinen irtotakki. Takissa on kansitaskut sekä yksi- tai kaksirivinen napitus ja metalliset napit. Yleensä klubitakki esiintyy osana koulujen, urheiluseurojen tai yritysten virkapukua. Klubitakin alkuperästä on useita väitteitä. Varhaisin dokumentoitu lähde kertoo cambridgeläisen soutukerhon käyttäneen punaisia klubitakkeja kesällä. Takkien kerrottiin näyttäneen olevan ilmiliekeissä (englanniksi ablaze). Suosittu tarina kertoo HMS Blazer -laivan kapteenin tilanneen miehistölleen samanlaiset takit Ison-Britannian kuningatar Viktorian vierailua varten. Etymologisen selityksen mukaan sana blazer tulee englannin kielen sanasta emblazoning, joka pohjautuu koulujen, klubien ja laivojen tavasta kirjailla vaakuna tai tunnus takin rintaan. Luokka:Takit Luokka:Seulonnan keskeiset artikkelit Luokka:Miesten ulkonäkö
Grahamin piirikunta (Arizona)

Grahamin piirikunta () on piirikunta Arizonan osavaltiossa Yhdysvalloissa. Piirikunnassa asui vuoden 2019 arvion mukaan 38 837 asukasta. Väkiluku kasvoi vuoteen 2010 verrattuna 4,4 prosenttia. Grahamin pinta-ala on 11 973 neliökilometriä. Sen hallinnollinen keskus on Saffordin kaupunki. Grahamin piirikunnan pohjoisosissa sijaitsee San Carlosin reservaatti. == Lähteet == == Aiheesta muualla == Luokka:Arizonan piirikunnat
Greenleen piirikunta

Greenleen piirikunta () on piirikunta Arizonassa Yhdysvalloissa. Vuoden 2019 arvion mukaan siellä asui 9 498 asukasta. Väkiluku kasvoi 12,5 prosenttia vuoden 2010 väestönlaskentaan nähden, jolloin piirikunnassa asui 8 437 asukasta. Greenleen pinta-ala on 4 774 neliökilometriä. Sen hallinnollinen keskus on Cliftonin kaupunki. == Historia == Greenleen piirikunta perustettiin vuonna 1909 ja nimettiin Cliftonin alueen varhaisen uudisasukkaan Mason Greenleen mukaan. Piirikunta on järjestyksessä Arizonan 14. ja se muodostettiin osasta Grahamin piirikuntaa. Clifton on ollut alusta saakka piirikunnan hallinnollinen keskus. == Lähteet == Luokka:Arizonan piirikunnat
Emotional Playground

Emotional Playground on keravalaisen Stone-yhtyeen viimeiseksi jäänyt studioalbumi. Albumista julkaistiin remasteroitu CD-versio 2003.Encylopaedia Metallum - Stone - Emotional Playground Albumi ylsi Suomen virallisen listan sijalle 30, ja se pysyi listalla yhteensä 3 viikkoa. ==Kappaleet== Kaikki kappaleet sanoittanut Janne Joutsenniemi sekä sovittanut Stone. ===Alkuperäinen vinyylipainos=== A-puoli # # # # B-puoli # * # # # # # ===Vuoden 2003 CD-painos=== # # # # # # # # # # # # ==Kokoonpano== * Janne Joutsenniemi – laulu, basso * Markku Niiranen – kitara * Roope Latvala – kitara * Pekka Kasari – rummut http://www.bnrmetal.com/groups/ston.htm ==Lähteet== ==Aiheesta muualla== * Soundi (remasteroidun version arvostelu) Linkki korjattu 5.7.2017 * http://www.johannakustannus.fi/katalogi/198 * * Luokka:Vuoden 1991 albumit Luokka:Stonen albumit Luokka:Mikko Karmilan tuottamat albumit
La Pazin piirikunta

La Pazin piirikunta () on piirikunta Arizonassa, Yhdysvalloissa. Vuonna 2010 piirikunnassa asui 20 489 asukasta. Piirikunnan hallinnollinen keskus on Parkerin kaupunki. ==Historia== La Paz on Arizonan ainoa piirikunta, joka on perustettu toisen piirikunnan aloitteesta. Vuonna 1983 Yuman piirikunnan pohjoisosien asukkaat ehdottivat uuden piirikunnan perustamista, ja se perustettiin. Piirikunta sai nimensä Coloradojoen varrella olevan vanhan, nykyään hylätyn La Pazin kaivoskaupungin mukaan. Piirikunnan laajojen asumattomien alueiden vuoksi sen on vaikea saada riittävää verosummaa piirikunnan hallinnon ylläpitämiseksi, saati investointien tekemiseksi. Tämän ongelman myötä tuli lakimuutos, ja enää ei ole mahdollista irtautua toisesta piirikunnasta La Pazin tavoin. ==Väestö== Vuonna 2002 piirikunnassa oli 19 715 asukasta, 8 362 kotitaloutta ja 5 619 perhettä. Asuintiheys oli 2/km². Asukkaista 74,15 % on valkoisia, 12,53 % intiaaneja, 0,79 % afroamerikkalaisia, 0,41 % aasialaisia, 0,10 % Tyynenmeren saarilta ja 9,35 % muita. 18,90 % väestöstä puhuu espanjaa. 21,20 % kotitalouksista on alle 18-vuotiaita lapsia, 54,20 % aviopareja, 8,20 % yksinhuoltajaäitejä, yksinasuvia 32,80 % ja yli 65-vuotiaita 12,90 %. Keskimääräinen perheenkoko on 2,79. ===Ikäjakauma=== *0–18: 21,00 % *18–24: 6,10 % *25–44: 20,40 % *45–64: 26,60 % *65–: 25,80 % Jokaista 100 naista kohtaan on 105 miestä. ===Keskitulot=== *Kotitalouksissa: 25 839$ *Perheissä: 29 141$ *Miehillä 26 642$ *Naisilla 20 965$ *BKT: 14 916$ Köyhyysrajan alapuolella elää 19,60 % asukkaista (13,60 % perheistä, 28,50 % alle 18-vuotiaista). ==Kaupungit ja kylät== *Bluewater *Bouse *Cibola *Ehrenberg *Hope *Parker *Parker Strip *Poston *Quartzsite *Salome *Wenden ==Lähteet== == Aiheesta muualla == Luokka:Arizonan piirikunnat
Arvo Kuusla

Arvo Armas Kuusla (vuoteen 1935 Granlund, 19. huhtikuuta 1907 Pyhäjärvi Vpl - 24\. kesäkuuta 1960 Helsinki) oli suomalainen näyttelijä ja SF:n järjestäjä, joka loi pitkän uran niin elokuvassa kuin teatterissakin. Kuusla kuului revyyteatteri Punaisen Myllyn vakiokaartiin 1940-luvulta kuolemaansa saakka. Arvo Kuuslan suurempiin elokuvarooleihin kuului muun muassa opettaja Vellanus elokuvassa Lumisten metsien tyttö (1960). Kuusla esiintyi muun muassa elokuvissa Vaimoke, Seitsemän veljestä, SF-paraati, Loviisa - Niskavuoren nuori emäntä, Pekka Puupää kesälaitumilla, Tuntematon sotilas, Pekka ja Pätkä pahassa pulassa, Kiinni on ja pysyy eli Pekan ja Pätkän uusia seikkailuja, Majuri maantieltä, Hei, rillumarei!, Pikku Ilona ja hänen karitsansa, Pekka ja Pätkä Suezilla, Pekka ja Pätkä ketjukolarissa. Kuuslan viimeinen elokuva oli Komisario Palmun erehdys. Kuusla oli naimisissa näyttelijä Irja Kuuslan kanssa vuosina 1931–1960. Heidän lapsiaan olivat näyttelijä Matti Kuusla ja kuvaaja Mauno Kuusla. Kuusla on haudattu Helsingin Hietaniemen hautausmaan uurnalehtoon. == Lähteet == Luokka:Suomalaiset elokuvanäyttelijät Luokka:Suomalaisen elokuvan järjestäjät Luokka:Vuonna 1907 syntyneet Luokka:Vuonna 1960 kuolleet
Maricopan piirikunta

Maricopan piirikunta () on piirikunta Arizonassa, Yhdysvalloissa. Vuonna 2019 piirikunnassa asui lähes 4,5 miljoonaa asukasta. Piirikunnan hallinnollinen keskus on Phoenixin kaupunki. == Väestö == Vuoden 2010 väestönlaskennassa piirikunnassa oli 3 817 117 asukasta. Vuoden 2000 väestönlaskennassa piirikunnassa oli 3 072 149 asukasta, 1 132 886 kotitaloutta ja 763 565 perhettä. Väestötiheys oli 129 asukasta/km². Väestöstä 77,35 prosenttia oli valkoisia, 11,13 prosenttia latinoja, 3,73 prosenttia afroamerikkalaisia, 2,16 prosenttia aasialaisia, 1,85 prosenttia intiaaneja ja 12 prosenttia muista roduista. 33 prosentissa kotitalouksista oli alle 18-vuotiaita lapsia, 51,6 prosentissa aviopareja, 10,7 prosentissa yksinhuoltajaäitejä, 32,6 prosentissa ei ollut perheitä ja 7,9 prosentissa yksin asuvia yli 65-vuotiaita. Keskimääräinen kotitalouden koko oli 2,67 henkilöä ja perheen koko 3,21 henkilöä. === Ikäjakauma === * 0–18: 27 % * 18–24: 10,2 % * 25–44: 31,4 % * 45–64: 19,8 % * 65– : 11,7 % Jokaista 100 naista kohden oli 100,1 miestä. === Keskitulot === * Kotitalouksissa: 45 358 $ * Perheissä: 51 827 $ * Miehillä: 36 858 $ * Naisilla: 28 703 $ * Piirikunnassa: 22 251 $ Asukkaista kahdeksan prosenttia elää köyhyysrajan alapuolella. == Kylät ja kaupungit == * Apache Junction * Arlington * Avondale * Buckeye * Carefree * Cave Creek * Chandler * El Mirage * Fountain Hills * Gila Bend * Gilbert * Glendale * Goodyear * Guadalupe * Laveen * Litchfield Park * Mesa * New River * Paradise Valley * Peoria * Phoenix * Queen Creek * Rio Verde * Scottsdale * Sun City * Sun City West * Sun Lakes * Surprise * Tempe * Tolleson * Tonopah * Wickenburg * Youngtown == Lähteet == == Aiheesta muualla == *
Courtney Cummz

Courtney Cummz (s. 4. joulukuuta 1981 Shepherdstown, Länsi-Virginia) on yhdysvaltalainen pornonäyttelijä. Tällä hetkellä hänellä on voimassa sopimus Zero Tolerancesen kanssa. Ennen uraansa pornoteollisuudessa hän toimi nudistien lomakohteessa ja hänen ensimmäinen työnsä oli tarjoilijana Applebee'sissa. Hiljattain Cummz alkoi ohjaajaksi. Hänen ensimmäinen ohjauksensa, Eva Angelinan tähdittämä Face Invaders, toi hänelle myönteistä palautetta. Hän on toiminut myös Penthousen mallina. ==Palkinnot ja kunniamaininnat == * Pornoalan kuumin nainen (kannattajien valinta) vuonna 2006. * Search Extreme 2006: Vuoden esiintyjä. * Adam Film World 2006: Vuoden esiintyjä. * Temptation Award 2006: Vuoden esiintyjä. ==Lähteet== ==Aiheesta muualla == * * * Courtney Cummz is Babepedia Luokka:Yhdysvaltalaiset pornonäyttelijät Luokka:Vuonna 1981 syntyneet Luokka:Elävät henkilöt
Mohaven piirikunta

Mohaven piirikunta () on piirikunta Arizonassa, Yhdysvalloissa. Vuonna 2010 piirikunnassa asui 200 186 asukasta. Piirikunnan hallinnollinen keskus on Kingmanin kaupunki. Osa Grand Canyonin kansallispuistosta sijaitsee Mohaven piirikunnassa. Mohave on yksi Arizonan osavaltion neljästä alkuperäisestä piirikunnasta, jotka perustettiin 1864. ==Väestö== Vuonna 2000 Mohaven piirikunnassa oli 155 032 asukasta, 62 809 kotitaloutta ja 43 401 perhettä. Väestötiheys oli 4/km². Asukkaista 90,06 % oli valkoisia, 2,41 % intiaaneja, 0,77 % aasialaisia, 0,54 % afro-amerikkalaisia, 0,11 % Tyynenmeren saaristosta ja 4,00 % muista roduista. 25,10 % kotitalouksissa oli alle 18-vuotiaita lapsia, 55,10 % oli aviossa asuvia pareja, 9,30 % oli yksinhuoltajaäitejä ja 30,90 % kotitalouksista ei ollut perhettä. 11,30 % kotitalouksista asui yli 65-vuotias yksin. Keskimääräinen perheen koko oli 2,87. ===Ikäjakauma=== *0-18: 23,10 % *18-24: 6,50 % *25-44: 23,20 % *45-64: 26,70 % *65- : 20,50 % Jokaista 100 naista kohtaan on 98,90 miestä. ===Keskitulot=== *Kotitalouksissa: 31 521 $ *Perheissä: 36 311 $ *Miehillä: 28 505 $ *Naisilla: 20 632 $ *Piirikunnassa: 16 788 $ Köyhyysrajan alapuolella asui 13,90 % väestöstä. (perheistä 9,80 %, yli 65-vuotiaista 7,80 %, lapsista 20,40 %) ==Kaupungit ja kylät== *Bullhead City *Colorado City *Kingman *Lake Havasu City ==Lähteet== == Aiheesta muualla == Luokka:Arizonan piirikunnat
Navajon piirikunta

Navajon piirikunta () on piirikunta Arizonassa, Yhdysvalloissa. Vuoden 2019 arvion mukaan piirikunnassa asui 110 924 asukasta. Sen pinta-ala on 25 771,5 neliökilometriä. Piirikunnan hallinnollinen keskus on Holbrookin kaupunki. == Historia == Najavon piirikunta erosi Apachen piirikunnasta 21. maaliskuuta 1895. == Väestö == Vuoden 2019 arvion mukaan Navajossa asui 110 924 asukasta, mikä tarkoittaa 3,2 prosentin kasvua vuodesta 2010, jolloin piirikunnassa asui 107 449 asukasta. Navajon väestöntiheys on 4,3 asukasta neliökilometriä kohden. Vuonna 2018 asukkaista 45,6 prosenttia oli alkuperäisasukkaita, 41,7 % valkoisia, 11,5 % latinoja, 1,0 % mustia tai afro-amerikkalaisia, 0,7 % aasialaisia, 0,1 % Tyynenmeren saaristosta ja 2,2 % muista roduista. Noin 37 prosenttia yli viisivuotiaista ei puhunut äidinkielenään englantia. 40,5 prosenttilla kotitalouksista oli alle 18-vuotiaita lapsia, 55,5 prosentilla oli aviossa asuvia pareja, 16,3 prosentilla oli yksinhuoltajaäitejä ja perheettömiä oli 23,2 prosentilla. 7,2 prosentilla kotitalouksista asui yli 65-vuotias yksin. Vuosina 2014–2018 keskimääräinen perheen koko oli 3,08 henkilöä. === Ikäjakauma === Vuonna 2018 piirikunnan ikäjakauma oli seuraavanlainen: * 0-18: 26,7 % * 18-64: 55,2 % * 65-: 18,1 % === Keskitulot === * Kotitalouksissa: 28 569 $ * Perheissä: 32 409 $ * Miehillä: 30 509 $ * Naisilla: 21 621 $ * BKT: 11 609 $ Vuonna 2018 köyhyysrajan alapuolella asui 28,5 prosenttia väestöstä. == Kaupungit ja kylät == * Holbrook * Pinetop- Lakeside * Show Low * Snowflake * Taylor * Winslow == Lähteet == == Aiheesta muualla == Luokka:Arizonan piirikunnat
Tara Reid

Tara Reid (s. 8. marraskuuta 1975 Wyckoff, New Jersey, Yhdysvallat) on yhdysvaltalainen näyttelijä, joka tunnetaan parhaiten rooleistaan American Pie- ja American Pie 2 -elokuvissa. Reid esiintyi lapsena lukuisissa mainoksissa, mm. McDonald’s ja Jell-O. Hänen uransa alkoi pienistä televisiorooleista sarjoissa Saved by the Bell ja Päivien viemää. Lisäksi Reid näytteli Danni Sullivania sarjassa Tuho-osasto vuosina 2003–2005. Elokuva- alalla hänen läpimurtonsa oli vuoden 1999 American Pie, vaikka hän oli tätä ennen tehnyt jo ensimmäisen pääroolinsa kulttielokuvassa Big Lebowski. American Pien ohella Reid esiintyi 2000-luvun taitteessa taloudellisesti menestyneissä elokuvissa Julmia aikeita ja Urban Legend – kauhutarinoita. Vuonna 2012 hän näytteli jatko-osassa American Pie: Luokkakokous ja vuosina 2013–2016 elokuvissa Haihurrikaani, Haihurrikaani 2: Toinen tuleminen, Haihurrikaani 3: Ei helvetissä ja Haihurrikaani 4. == Lähteet == == Aiheesta muualla == * * Luokka:Yhdysvaltalaiset elokuvanäyttelijät Luokka:Vuonna 1975 syntyneet Luokka:Elävät henkilöt Luokka:Seulonnan keskeiset artikkelit
Piman piirikunta

Piman piirikunta () on piirikunta Arizonan eteläosassa Yhdysvalloissa. Vuoden 2019 arvion mukaan piirikunnassa asui 1 047 279 asukasta. Sen pinta-ala on 23 794 neliökilometriä. Piirikunnan hallinnollinen keskus on Tucsonin kaupunki. == Historia == Piman piirikunta on yksi Arizonan alkuperäisistä piirikunnasta. Se perustettiin 1864, kun maata oli hankittu Meksikolta Gadsden kaupassa 1853. Alun perin piirikunta kattoi koko Etelä-Arizonan. Pian kuitenkin Cochisen, Grahamin ja Santa Cruzin piirikunnat erotettiin Pimasta. == Väestö == Vuoden 2019 arvion mukaan piirikunnassa asui 1 047 279 asukasta, mikä tarkoittaa 6,8 prosentin kasvua vuodesta 2010, jolloin piirikunnassa asui 980 263 asukasta. Piman väestötiheys on 42 asukasta neliökilometriä kohden. Vuonna 2018 asukkaista 51,4 prosenttia oli valkoisia, 37,6 % latinoita, 4,3 % alkuperäisasukkaita, 4,2 % mustia tai afroamerikkalaisia, 3,4 % aasialaisia ja 3,0 % muista roduista. Yli viisivuotiaista 28,5 prosenttia puhui äidinkielenään jotakin muuta kuin englantia. 29,20 %:ssa kotitalouksissa oli alle 18-vuotiaita lapsia, 47,70 %:ssa oli aviossa asuvia pareja, 11,80 %:ssa oli yksinhuoltajaäitejä ja 36,20 %:ssa ei ollut perheitä. 9,40 % kotitalouksista asui yli 65-vuotias yksin. Vuosina 2014–2018 keskimääräinen perheen koko oli 2,47 henkilöä. === Väestökehitys === *1870: 5 716 *1880: 17 006 *1890: 12 673 *1900: 14 689 *1910: 22 818 *1920: 34 680 *1930: 55 676 *1940: 72 838 *1950: 141 216 *1960: 265 660 *1970: 351 667 *1980: 531 443 *1990: 666 880 *2000: 843 746 *2010: 980 263 === Ikäjakauma === Vuonna 2018 ikäjakauma oli seuraavanlainen: *0–18: 20,9 % *18–64: 59,3 % *65–: 19,8 % Vuonna 2018 väestöstä 50,8 prosenttia oli naisia. === Keskitulot === *Kotitalouksissa: 36 758 dollaria *Perheissä: 44 446 dollaria *Miehillä: 32 156 dollaria *Naisilla: 24 959 dollaria *Piirikunnassa: 19 785 dollaria Vuonna 2018 köyhyysrajan alapuolella asui 16,2 prosenttia piirikunnan väestöstä. == Kylät ja kaupungit == *Ajo *Avra Valley *Casas Adobes *Catalina *Catalina Foothills *Corona de Tucson *Drexel Heights *Drexel-Alvernon *East Sahuarita *Flowing Wells *Green Valley *Littletown *Lukeville *Marana *Oro Valley *Picture Rocks *Pisinemo *Sahuarita *Santa Rosa *Sells *South Tucson *Summit *Tanque Verde *Three Points *Tortolita *Tucson *Tucson Estates *Vail *Valencia West == Lähteet == == Aiheesta muualla == Luokka:Arizonan piirikunnat
Fidžin vaakuna

Fidžin vaakuna otettiin käyttöön 4. heinäkuuta 1908. Se muodostuu punaisesta Pyhän Yrjänän rististä hopeisella kentällä ja punaisesta lakiosta, jossa on kultainen kaakaopuun hedelmää pitelevä leijona. Kentän neljänneksissä ovat sokeriruoko, kookospalmu, rauhankyyhkynen ja banaaniterttu. Kilpeä kannattelee kaksi fidžiläistä soturia, joista toisella on keihäs ja toisella nuija. Vaakunakokonaisuuteen ei kuulu kypärää, sen sijaan siinä on hopea-punainen lakipunos ja fidžiläinen laiva kypäränkoristeena. Vaakunan alla on tunnuslause Rerevaka na kalou ka doka na Tui, . == Lähteet == Luokka:Valtioiden vaakunat vaakuna
Ivan Puopolo

Ivan Puopolo (s. 22. elokuuta 1977 Como, Italia) on italialais-suomalainen toimittaja sekä radio- ja televisiojuontaja. Puopolo on työskennellyt Yleisradiossa esimerkiksi kulttuuriohjelma Stradan ja tiedeohjelma Prisma Studion toimittajana. Vuodesta 2017 lähtien hän on toiminut MTV:n toimittajana ja juontajana. Puopololla on myös oma YouTube-kanava, jolla on yli 50 000 tilaajaa. == Työura == Puopolon ensimmäinen työpaikka viestintäalalla oli Rytmiradio Lahti 1990-luvun loppupuolella. Myöhemmin Puopolo pääsi juontajaksi Ylen radiokanaville. Radio Suomesta Puopolo siirtyi YleX-kanavalle, jossa hän teki viihteellistä radioshow’ta Thank God It’s Puopolo, joka päättyi loppuvuonna 2008. Puopolo esiintyi televisiossa Mikko Kekäläisen kanssa ideoimassaan sketsisarjassa Banaaniuutiset. Puopolo juonsi YLE Extran populaarikulttuuriin keskittynyttä Extra Large -ohjelmaa yhdessä Hinni Aarninsalon, Oskari Perkin ja Nuppu Stenrosin kanssa. Syksystä 2008 Puopolo juonsi Yle TV1:n kulttuuriohjelma Stradaa. Keväällä 2013 Puopolo toimi Fort Boyard -ohjelman juontajana yhdessä Ellen Jokikunnaksen kanssa. Huhtikuussa 2016 Puopolo aloitti Helsingin Sanomain HSTV:ssä viihteellisen tiedeohjelman, Sfäärin, vetäjänä. 2010-luvun keskivaiheilla Puopolo juonsi tiedeohjelmaa Prisma Studio. Puopolo toimi vuosina 2017–2019 MTV3:n Huomenta Suomen toimittajana. Hän on kirjoittanut myös kolumneja MTV:n verkkosivuille ja selostanut tennistä MTV:n urheilukanavilla. Tammikuusta 2020 Puopolo on toiminut MTV:n Uutisaamun toimittajana. Oman yrityksensä kautta hän on muun muassa antanut esiintymiskoulutusta ja tehnyt muita viestintäalan tehtäviä. 2020-luvulla hän on julkaissut omaa podcastia YouTubessa. Puopolo on asunut 2000-luvun alusta Helsingissä. Koulutukseltaan hän on yhteiskuntatieteiden ylioppilas. Puopolo on ateisti. Puopolo oli naimisissa näyttelijä-laulaja Saija-Reetta Kotirinnan kanssa, jonka kanssa hänellä on tytär. Pariskunta erosi vuonna 2013. Puopolo on ollut avoliitossa vuodesta 2017. == Lähteet == == Aiheesta muualla == * Kotisivut. Luokka:Suomalaiset juontajat Luokka:Suomalaiset radiotoimittajat Luokka:Suomenitalialaiset Luokka:Vuonna 1977 syntyneet Luokka:Elävät henkilöt
Pinalin piirikunta

Pinalin piirikunta () on piirikunta Arizonan osavaltiossa, Yhdysvalloissa. Vuonna 2006 piirikunnassa asui 271 059 asukasta. Piirikunnan hallinnollinen keskus on Florencen kaupunki. ==Historia== Pinalin piirikunta erotettiin Maricopan piirikunnasta ja Piman piirikunnasta omaksi piirikunnakseen vuonna 1875. == Väestö == Vuonna 2000 Pinalin piirikunnassa oli 179 727 asukasta, 61 364 kotitaloutta ja 42 225 perhettä. Väestötiheys oli 13/km². Asukkaista 40,56 % oli valkoisia, 29,86 % latinoja, 7,81 % intiaaneja, 2,76 % afroamerikkalaisia, 0,60 % aasialaisia ja 15,74 % muista roduista. 29,80 %:ssa kotitalouksista oli alle 18-vuotiaita lapsia, 56,90 %:ssa oli aviossa asuvia pareja, 11,50 %:ssa oli yksinhuoltajaäitejä ja 26,30 %:ssa ei ollut perheitä. 21,10 %:ssa kotitalouksista asui joku yksin. Näistä 9,20 % oli yli 65-vuotiaita yksinasuvia. Keskimääräinen perheen koko oli 3,09. === Ikäjakauma === *0–18: 25,10 % *18–24: 8,70 % *25–44: 27,30 % *45–64: 22,70 % *65–: 16,20 % Keski-ikä oli 37 vuotta. Jokaista 100 naista kohtaan oli 114,2 miestä. ===Keskitulot=== *Kotitalouksissa: 35 865$ *Perheissä: 39 548$ *Miehillä: 31 554$ *Naisilla: 23 726$ *Piirikunnassa: 16 025$ Köyhyysrajan alapuolella asui 16,90 % väestöstä (12,10 % perheistä, 25,50 % lapsista, 8,70 % vanhuksista). ==Kylät ja kaupungit== *Ak-Chin Village *Apache Junction *Arizona City *Blackwater *Casa Grande *Chuichu *Coolidge *Dudleyville *Eloy *Florence *Gold Canyon *Hayden *Kearny *Mammoth *Maricopa *Oracle *Queen Creek *Queen Valley *Sacaton *San Manuel *Santan *Stanfield *Superior *Winkelman Luokka:Arizonan piirikunnat
Santa Cruzin piirikunta (Arizona)

Santa Cruzin piirikunta () on piirikunta Arizonassa, Yhdysvalloissa. Vuonna 2000 piirikunnassa asui 38 381 asukasta. Piirikunnan hallinnollinen keskus on Nogalesin kaupunki. Santa Cruz on pienin Arizonan piirikunnista. ==Historia== Santa Cruzin piirikunta sai nimensä Santa Cruzin joesta, jonka puolestaan Isä Kino nimesi 1500-luvulla. Santa Cruz tarkoittaa "pyhää ristiä" espanjaksi. ==Väestö== Vuonna 2002 piirikunnassa oli 38 381 asukasta, 11 809 kotitaloutta ja 9 506 perhettä. Asuintiheys oli 12/km². Asukkaista 76.00% on valkoisia, 0.65% intiaaneja, 0.38% afro-amerikkalaisia, 0.52% aasialaisia ja 19.81% muita. 79.71% väestöstä ilmoitti puhuvansa espanjaa kotona, kun 19.51% puhui englantia. 45.60%:ssa kotitalouksista on alle 18-vuotiaita lapsia, 61.30%:ssa aviopareja, 15.40%:ssa yksinhuoltajaäitejä, yksinään asui 16.50% ja yli 65-vuotiaista yksin asui 7.10%. Keskimääräinen perheenkoko on 3,66. ===Ikäjakauma=== *0-18: 33.60% *18-24: 8.20% *25-44: 26.60% *45-64: 20.80% *65- : 10.70% Jokaista 100 naista kohtaan on 91.7 miestä. ===Keskitulot=== *Kotitalouksissa: 29 710$ *Perheissä: 32 057$ *Miehillä 27 972$ *Naisilla 21 107$ *Koko piirikunnassa: 13 278$ Köyhyysrajan alapuolella elää 24.50% asukkaista. (21.40% perheistä, 29.70% alle 18-vuotiaista, 23.20% yli 65-vuotiaista). ==Kaupungit ja kylät== *Amado *Elgin *Nogales *Patagonia *Rio Rico Northeast *Rio Rico Northwest *Rio Rico Southeast *Rio Rico Southwest *Sonoita *Tubac *Tumacacori-Carmen Luokka:Arizonan piirikunnat
Vajaasointu

Vajaasointu merkitsee sointua, josta on jätetty jokin sen itsenäisistä sävelistä pois. ==Avosoinnut== Avosoinnut sisältävät vain avosävyisiä intervalleja, eli priimejä, oktaaveja, kvartteja ja kvinttejä. Kolmisoinnusta voidaan esimerkiksi jättää pois terssi, jolloin soinnun duuri- tai molliluonne häviää, ja se muuttuu sävyltään avosointiseksi. Tällaiset soinnut, eli terssittömät kolmisoinnut, olivat etenkin keskiajan ja renessanssin musiikissa yleisiä varsinkin |lopukkeissa. Klassisen ajan musiikissa niitä pyrittiin välttämään, tosin poikkeuksen tähän tekee esim. Beethoven yhdeksännessä sinfoniassaan. Tonaalisessa musiikissa avosointuja käytetään lähinnä vain arkaaisen sävyn aikaansaamiseksi. ==Kvintittömät soinnut== Kvintin poisjättäminen vaikuttaa soinnun luonteeseen kaikkein vähiten, koska se on, kuten mainittua, avosointinen intervalli. Septimisoinnuissa kvintti joudutaan usein jättämään pois; noonisoinnuissa tämä tehdään lähes aina. Kolmisoinnuistakin kvintti voidaan lähinnä äänenkuljetuksellisista syistä jättää pois, mutta silloin sen sointi käy sävyltään hieman tehottomaksi. ==Lähteet== * Korhonen, Kimmo. Andante - Klassisen musiikin tietosanakirja. Helsinki: WSOY 2002 ISBN 951-0-27134-9 * Linnala, Eino. Yleinen musiikkioppi 1. Jyväskylä: K. J. Gummerus 1964 * Salmenhaara, Erkki. Sointuanalyysi. Kahdeksas painos Helsinki: Otava 1997 ISBN 951-1-01002-6 Luokka:Musiikin teoria
Kuplamuovi

Kuplamuovi on muovia, jossa on ilmaa sisältäviä kuplia. Kuplamuovia kutsutaan myös esimerkiksi ilmakuplakalvoksi. Kuplamuovia käytetään pakkaustarvikkeena erilaisissa postipaketeissa ja muissa lähetettävissä paketeissa suojaamaan särkyviä tavaroita. Myös antistaattista kuplamuovia on olemassa. == Historia == Kuplamuovin keksijät ovat Alfred Fielding ja Marc Chavannes, jotka vuonna 1957 olivat kehittelemässä helposti irtoavaa muovitapettia, jonka olisi tarkoitus irrota normaalia paperitapettia helpommin seinästä. Muovitapetin kehitys epäonnistui ja "tapetti" soveltui lopulta parhaiten esineiden pakkaamiseen. Fieldingin ja Chavannesin vuonna 1960 perustama Sealed Air Corporation on nykyisin ympäri maailmaa toimiva pakkausteollisuuden suuryritys. == Lähteet == == Aiheesta muualla == Luokka:Muovit Luokka:Pakkaus
Yavapain piirikunta

Yavapain piirikunta () on piirikunta Arizonassa, Yhdysvalloissa. Vuoden 2010 väestönlaskennassa piirikunnan asukasluku oli 211 033. Piirikunnan hallinnollinen keskus on Prescottin kaupunki. == Väestö == Vuoden 2010 väestönlaskennassa piirikunnassa oli 211 033 asukasta, 90 903 taloutta ja 57 597 perhettä. Talouksien keskimääräinen koko oli 2,28 henkilöä ja perheiden 2,78 henkilöä. === Ikä === Yavapaissa asuvien ikä prosentteina vuonna 2000: *0–18: 21,1 % *18–24: 7,1 % *25–44: 22,4 % *45–64: 27,4 % *65–: 22,0 % Väestön mediaani-ikä oli 44 vuotta. 100 naista kohden Apachessa oli 96,2 miestä. ==Kaupungit== *Ash Fork *Bagdad *Big Park *Black Canyon City *Camp Verde *Chino Valley *Clarkdale *Congress *Cordes Lakes *Cornville *Cottonwood *Cottonwood-Verde Village *Dewey-Humboldt *Jerome *Lake Montezuma *Mayer *Paulden *Peeples Valley *Prescott *Prescott Valley *Rock Springs *Sedona (osa Sedonaa on Coconinon piirikunnassa) *Seligman *Spring Valley *Wilhoit *Williamson *Yarnell == Lähteet == == Aiheesta muualla == Luokka:Arizonan piirikunnat
Kosovo Poljen taistelu

Kosovo Poljen taistelu () käytiin Pyhän Vituksen päivänä (15. kesäkuuta, nykyisin päivää vietetään 28. kesäkuuta) 1389 Kosovo Poljen lähellä Kosovossa ruhtinas Lazarin johtamien serbien ja sulttaani Murad I:n johtamien osmanien välillä. Osmanit voittivat taistelun, vaikka Murad I kuoli taistelussa. Osmanien voitto johti Serbian romahtamiseen ja siihen, että Osmanien valtakunta ympäröi vastedes Bysantin valtakuntaa kaikilta sivuilta. Taistelusta on tullut aikojen saatossa merkittävä tarina. Tappio on yksi syy siihen, miksi monet serbit pitävät Kosovoa historiallisesti tärkeänä osana Serbiaa. ==Taustaa== 1300-luvun alusta alkaen Ottomaanien valtakunta oli alkanut laajentaa alueitaan. Varsinkin Kosovo oli haluttu jo keskiajan alusta, koska alue oli tärkeä kulkureitti Balkanin läpi. Slaavit olivat yrittäneet torjua ottomaanien hyökkäyksiä, mutta jäivät kerta toisensa jälkeen nopeasti jalkoihin. Serbit ja ottomaanit ottivat ensimmäisen kerran yhteen jo vuonna 1371 Maritsajoen taistelussa, jonka ottomaanit voittivat. Serbit pitivät itseään alueen luonnollisina hallitsijoina ja ajattelivat, että he pysäyttäisivät muslimit hetkessä. ==Taistelu== Serbien ratsuväki hyökkäsi ottomaanien jalkaväen kimppuun. Hetken taistelun jälkeen Muradin vanhimman pojan Yakubin johtama vasen sivu murtui serbien painostuksen vuoksi. Serbien ratsuväki eteni syvälle turkkilaisten linjoihin ja uhkasi jo sulttaania linjojen takana. Serbit etenivät myös keskellä ja ottomaanien tappio vaikutti jo lähes varmalta. Sulttaanin toinen poika, Bayezid, komensi turkkilaisten oikeaa sivustaa ja teki ratkaisevan päätöksen menemällä auttamaan pulaan joutuneita veljeään ja isäänsä. Siinä vaiheessa ottomaaneja oli ylivoimaisesti enemmän, mikä pakotti serbit puolustuskannalle. Aikalaisten historiankirjoituksesta käy ilmi, että serbit murtautuivat ottomaanien oikeasta sivustasta läpi, kunnes yksi heidän komentajistaan jostain syystä kääntyi ympäri ja pakeni. Hänen sotilaansa huomasivat sen ja joutuivat pakokauhuun. Noin 10 000 serbisotilasta pakeni paikalta. Sen jälkeen ottomaanit saartoivat loput serbit, jotka antautuivat.Tieteen kuvalehti : Historia 9/2009 s. 44–47 ==Murad I:n kuolema== Ottomaanien hallitsija, sulttaani Murad I kuoli Kosovo Poljen taistelussa tai sen jälkeen. Tarinan tunnetuimman version mukaan Murad tutki heti taistelun jälkeen taistelukenttää. Serbien aatelistoon kuulunut ritari Miloš Obilić teeskenteli kentällä kuollutta mutta loikkasi ylös ja iski miekan ohi ratsastaneen Muradin sydämeen. Monet serbit kuitenkin uskovat, että Murad ei kuollutkaan taistelussa, vaan Obilić lähti ottomaanien leiriin ja kertoi karanneensa serbijoukoista. Niin hän pääsi Muradin telttaan, missä hänen piti polvistua tämän edessä. Tällöin Obilić iski sulttaania veitsellä vatsaan.Tieteen Kuvalehti Historia (9/2009) s. 46 ==Lähteet== == Aiheesta muualla == Luokka:1389 Luokka:Keskiajan taistelut Luokka:Serbian historia Luokka:Kosovon historia
Yuman piirikunta (Arizona)

Yuman piirikunta () on piirikunta Arizonassa, Yhdysvalloissa. Piirikunnan hallinnollinen keskus on Yuman kaupunki. == Väestö == Vuoden 2010 väestönlaskennassa piirikunnassa oli 195 751 asukasta, 64 767 taloutta ja 48 976 perhettä. Talouksien keskimääräinen koko oli 2,93 henkilöä ja perheiden 3,39 henkilöä. === Ikä === Yuman piirikunnassa asuvien ikä prosentteina vuonna 2000: *0–18: 28,9 % *18–24: 10,0 % *25–44: 25,6 % *45–64: 18,9 % *65– : 16,5 % Väestön mediaani-ikä oli 34 vuotta. 100 naista kohden Apachessa oli 102,0 miestä. == Kaupungit ja kylät == *Fortuna Foothills *Gadsden *San Luis *Somerton *Tacna *Wellton *Yuma == Lähteet == == Aiheesta muualla == Luokka:Arizonan piirikunnat
Häviökerroin

Häviökerroin on kondensaattorilla tai kelalla (reaktiivisella komponentilla) tehollisen sarjaresistanssin suhde reaktanssiin. Häviökertoimen käänteisarvo on hyvyysluku. Eristeen häviökerroin on permittiivisyyden imaginääri- ja reaaliosien suhde ja yhtäsuuri kuin häviökulman tangentti. Tehokerroin on häviökulman sini. Komponentissa hävinnyt teho on verrannollinen tehokertoimeen. Häviökerroin riippuu taajuudesta ja eristeillä myös lämpötilasta. Kondensaattorin häviökerroin \rm{tan}(\delta) lasketaan kaavasta: :\rm{tan}(\delta)=2\pi \cdot f \cdot R_s \cdot C missä f on toimintataajuus, R_s on sarjaresistanssi (ESR) ja C on kapasitanssi. Luokka:Sähkötekniikka
Hyvyysluku

Hyvyysluku (myös Q-arvo) on värähtelijään varastoituneen energian ja yhdessä jaksossa häviävän energiamäärän suhde. Hyvyysluku on dimensioton suure, joka kuvaa värähtelyn amplitudin suhdetta värähtelyn vaimenemiseen. Hyvyysluvun käänteisarvo on vaimennuskerroin. Suuri hyvyysluku tarkoittaa, että järjestelmä värähtelee resonanssitaajuudellaan voimakkaasti, mutta siitä poikkeavilla taajuuksilla hyvin vähän. Pieni hyvyysluku tarkoittaa, että järjestelmä värähtelee heikommin, mutta resonanssialue on laajempi. Mitä kitkattomammin esimerkiksi heiluri liikkuu edestakaisin, tai mitä suurempi värähtelevän RLC-resonanssipiirin reaktanssi on verrattuna värähtelyä vaimentavaan resistanssiin, sitä suurempi sen hyvyysluku on. Hyvyysluvun Q sijasta alan kirjallisuudessa käytetään myös vaimennusvakiota D ja vaimennuskerrointa d. Näiden välillä vallitsee yhteys :Q=\frac{1}{2D}=\frac{1}{d}. Vahvistinkytkennöissä hyvyysluku pyritään pitämään pienenä, jotta vältyttäisiin kytkennän värähtelemiseltä. Oskillaattoreissa puolestaan pyritään useissa sovelluksissa mahdollisimman suureen hyvyyslukuun, jolloin kohinataso jää matalaksi ja taajuus voidaan määrittää mahdollisimman tarkasti. Toisaalta värähtelijän käynnistyminen hidastuu; värähtelyamplitudi kasvaa aikavakiolla {\tau}= Q/f, jossa Q on hyvyysluku ja f värähtelytaajuus. Esimerkiksi pietsosähköisen kvartsikiteen hyvyysluku voi olla sata tuhatta. Sähköisen RLC-resonanssipiirin kaistanleveys B voidaan laskea hyvyysluvun Q ja keskitaajuuden \omega_0 avulla :B = \frac{\omega_0}{Q}. Myös kaiuttimen bassoresonanssin voimakkuus ilmaistaan hyvyysluvun avulla. Useimmiten kaiutinelementin kotelo pyritään mitoittamaan siten, että bassotoiston vaste ulottuu mahdollisimman matalille taajuuksille suorana. Tällaisen Butterworth-kytkennän hyvyysluku on 0,707. Suurempi hyvyysluku aiheuttaa sen, että kaiutin jää hetkeksi värähtelemään ominaistaajuudellaan muita taajuuksia voimakkaammin ja toisto muuttuu epätarkaksi. Pienemmillä arvoilla puolestaan käy niin, että kaiutinelementin värähtely vähenee ja bassotoisto yltää matalammille taajuuksille, mutta voimakkuus heikkenee. Luokka:Sähkötekniikka
Graham Whitehead

Alfred Graham Whitehead (15. huhtikuuta 1922 Harrogate, Yorkshire, Englanti – 15. tammikuuta 1981 Lower Basildon, Berkshire, Englanti) oli brittiläinen kilpa-autoilija. Hän osallistui yhteen Formula 1 -sarjan maailmanmestaruusosakilpailuun, joka oli Britannian Grand Prix 1952. Hän ei kerännyt yhtään MM-pistettä. Lisäksi hän osallistui useaan MM-sarjan ulkopuoliseen kilpailuun. Whiteheadin velipuoli oli myös Formula 1:ssä ajanut Peter Whitehead. Whitehead sijoittui toiseksi vuoden 1958 Le Mansin 24 tunnin ajossa. ==Formula 1:n MM-kilpailujen tulokset== Vuosi Talli Auto 1 2 3 4 5 6 7 8 Sijoitus Pisteet 1952 Peter Whitehead Alta SWI INDY BEL FRA GBR 12 GER DUT ITA \- 0 == Lähteet == Whitehead Graham Whitehead Graham Whitehead Graham
6-Dimension Soundz

6-Dimension Soundz on japanilainen levy-yhtiö, joka on erikoistunut psytranceen ja promotoinut aktiivisesti suomisaundia. Yhtiön perustaja DJ Sharaku menehtyi syöpään vuonna 2012.https://www.psynews.org/forums/topic/63255-dj-sharaku/ Suomisaundi- artistit kuten Texas Faggotthttps://www.psynews.org/forums/topic/60602-texas- faggott-sensei-sharaku-2011/ ja Huopatossu Mononenhttps://soundcloud.com/huopis/morning-bells-rip-dj-sharaku julkaisivat musiikkia hänen muistolleen. == Diskografia == * Flying Scorpions – Lipoptena Cervi (2003) * Mandalavandalz – Kamakaze (2003) * Mandalavandalz – Chapora Nightlife (2004) * Sci Forest – Fetish Box (2005) * Mandalavandalz – Poisonmachine (2005) * Puoskari – Open the Forest (2006) * Exuus – No Controlling (2006) * VA – No Possible Soundz (2006) * Mandalavandalz - King of the Bad Trips (2008) ==Aiheesta muualla== *6-Dimension Soundz Bandcampissa *6-Dimension Soundz Discogs.comissa == Lähteet == Luokka:Japanilaiset levy- yhtiöt
Jacques Pollet

Jacques Pollet (2. heinäkuuta 1922 – 16. elokuuta 1997) oli ranskalainen Formula 1 -kuljettaja. Hän osallistui viiteen Grand Prix -kilpailuun, muttei kerännyt yhtään MM-pistettä. Pollet oli parhaimmillaan seitsemäs. Pollet ajoi F1-sarjassa kausilla 1954 ja 1955. ==Formula 1 -tulokset== Vuosi Talli 1 2 3 4 5 6 7 8 9 Sijoitus Pisteet 1954 Gordini ARG INDY BEL FRA Kesk. GBR GER SWI ITA ESP Kesk. \- 0 1955 Gordini ARG MON 7 INDY BEL DUT 10 GBR ITA Kesk. \- 0 == Lähteet == Luokka:Ranskalaiset Formula 1 -kuljettajat Luokka:Vuonna 1922 syntyneet Luokka:Vuonna 1997 kuolleet
Joris Keizer

Joris Gerhard Keizer (s. 26. tammikuuta 1979 Hengelo, Overijssel), on entinen alankomaalainen uimari, joka osallistui kotimaansa riveissä kesäolympialaisiin 2000 ja 2004. Kesäolympialaisissa 2000 Keizer osallistui 100 metrin perhosuintiin (aika 53.33, karsiutui välierissä) ja 4x100 metrin sekauintiviestiin (joukkueen muut jäsenet olivat Pieter van den Hoogenband, Marcel Wouda, ja Klaas-Erik Zwering, aika 3.37,53, 4. sija). Vuotta aikaisemmin Keizer voitti lyhyen radan MM-kilpailuissa pronssia 50 metrin perhosuinnissa. Kesäolympialaisissa 2004 Keizer ei menestynyt ja hän lopetti uransa. Luokka:Alankomaalaiset uimarit Luokka:Vuonna 1979 syntyneet Luokka:Elävät henkilöt
Attila Zsivoczky

Attila Zsivoczky ([], s. 29. huhtikuuta 1977 Budapest) on unkarilainen kymmenottelija. Zsivoczky oli nuoruudessaan erikoistunut korkeushyppyyn, jossa hän saavutti 1994 Lissabonin nuorten MM-kisoissa neljännen tilan hypättyään 220. Seuraavana vuonna hän voitti Unkarin nuorten mestaruuden kymmenottelussa ja 1996 hän voitti lajissa Sydneyssä nuorten maailmanmestaruuden tuloksella 7582. Seuraavana vuonna hän oli alle 23-vuotiaiden EM-kisoissa kymmenottelun neljäs ja 1998 Budapestin EM-kisoissa kuudestoista. 1999 hän voitti alle 23-vuotiaiden EM-kultaa, sijoittui Euroopan cupissa viidenneksi ja Sevillan MM-kisoissa kymmenenneksi tuloksella 8019. Zsivoczky oli neljäs 2000 sisäratojen EM-kisojen seitsenottelussa ja kahdeksas Sydneyn olympialaisissa tuloksella 8277. Zsivoczky otteli Edmontonin MM-kisoissa 2001 neljänneksi tuloksella 8371. Hän oli viides 2002 sisäratojen EM-kisojen seitsenottelussa ja keskeytti Pariisin MM-kisoissa 2003. Ateenan olympialaisissa 2004 hän sijoittui kuudenneksi oteltuaan 8287 pistettä. Zsivoczky oli sisäratojen EM- kisoissa 2005 seitsenottelun viides. Helsingin MM-kisoissa 2005 hän voitti uransa ensimmäisen aikuisten arvokisamitalin sijoittumalla kolmanneksi tuloksella 8385. Hänet valittiin samana vuonna Unkarin vuoden yleisurheilijaksi. Göteborgin EM-kisoissa 2006 hän voitti hopeaa. Osakan MM- kisoissa 2007 hän oli kahdestoista ja Pekingin olympialaisissa 2008 hän keskeytti. Myös Zsivoczkyn vanhemmat olivat yleisurheilijoita: hänen isänsä on moukarinheiton olympiavoittaja Gyula Zsivótzky ja äitinsä korkeushyppääjä Magdolna Komka. ==Ennätykset== * 100 metrin juoksu: 10,90 (2005) * 400 metrin juoksu: 47,93 (2000) * 1 500 metrin juoksu: 4.20,94 (1999) * 110 metrin aitajuoksu: 14,54 (2006) * Korkeushyppy: 222 (1994) * Seiväshyppy: 490 (1998) * Pituushyppy: 731 (1999) * Kuulantyöntö: 15,96 (2005) * Kiekonheitto: 49,58 (2005) * Keihäänheitto: 66,79 (2006) * Kymmenottelu: 8554 (2000) ==Lähteet== * Luokka:Unkarilaiset yleisurheilun moniottelijat Luokka:Vuonna 1977 syntyneet Luokka:Elävät henkilöt
Diskosusi

Diskosusi oli Tampereella vuosina 1979–1982 julkaistu musiikkipainotteinen lehti. Lehti oli diskomusiikin faneille ja aikansa klubittajille suunnattu amatöörimäinen julkaisu, joka käsitteli suomalaisia DJ:itä ja yleensäkin kaikenlaista disko- ja tanssimusiikkikulttuuria. Diskosudessa oli listoja suosituista kappaleista, DJ:iden haastatteluja, levyjen arvosteluja ja eri esittäjien elämäkertoja ja taustaa. Parhaimmillaan lehdestä otettiin 10 000 kappaleen painoksia ja sitä jaettiin diskoihin ja klubeihin. Lehden taustavoimana toimi Pentti "DJ Pena" Teräväinen (s. 1956), yksi Suomen diskokulttuurin veteraaneista. Nykyisin DJ Pena toimii Discopressin ja Hitit- lehden takana. Hitit-lehti jakaa nykyisin Diskosusi-palkintoa. == Aiheesta muualla == * Discosusi and Finnish DJ Hall of Fame, pHinnWeb Luokka:Suomalaiset musiikkilehdet
It-viikko

It-viikko (aikaisemmin ITviikko) oli Helsingissä vuosina 1999–2015 julkaistu tieto- ja viestintätekniikan uutisviikkolehti. Lehteä julkaisi ensin Sanoma Magazines Oy ja sittemmin Taloussanomat Oy, jotka molemmat kuuluivat Sanoma- konserniin. Lehden uutisista merkittävä osa julkaistiin lehden omalla verkkosivustolla, joka oli yksi ensimmäisiä laajoja verkon uutissivustoja Suomessa. Keväästä 2004 alkaen uutisia julkaistiin myös Sanomiin kuuluvassa Digitoday-verkkolehdessä ja It-viikko julkaisi myös sen uutisia. ==Historiaa== Ensimmäinen It-viikko ilmestyi 18. marraskuuta 1999.Sektori.com 18.11.1999: It-viikon ensimmäinen numero ilmestyi tänään Sanoma-konserniin kuuluva Sanoma Magazines kustansi It-viikkoa viikoittaisena uutislehtenä huhtikuuhun 2004 saakka, jolloin lehti liitettiin Taloussanomiin. Sen jälkeen It-viikko jaettiin Taloussanomien välissä torstaisin. It-viikon painosmäärä oli noin 70 000 kappaletta.It-viikon esittely Sanoman verkkosivuilla It-viikko jaettiin normaalijakelun lisäksi myös Tietotekniikan liitto ry:n jäsenille. It-viikko vaihtui Tietoviikon tilalle TTL ry:n jäsenetulehdeksi vuonna 2000. Paperilehden ilmestyminen lakkasi vuoden 2007 lopussa yhdessä Taloussanomien lehtiversion kanssa. Viimeinen paperilehti ilmestyi 13. joulukuuta 2007.http://www.itviikko.fi/page.php?page_id=46&news;_id=200727870 ==Lopetus== It-viikon toiminta loppui vuoden 2016 alkaessa, kun Taloussanomat ja Digitoday ilmoittivat It-viikon ja Digitodayn toimitusten yhdistymisestä.http://www.digitoday.fi/bisnes/2015/12/30/digitodayn-ja-it- viikon-toimitukset-yhdistyvat/201517205/66 Tämän yhdistymisen myötä jäljelle jäi Digitoday. Taloussanomien mukaan toimitusten yhdistäminen vahvistaa Digitoday-verkkolehden asemaa entisestään. ==Lähteet== == Aiheesta muualla == * Taloussanomat * Digitoday * It-viikko Luokka:Sanoma Media Finland Luokka:Suomalaiset verkkolehdet Luokka:Media-alan tuotemerkit
Colours

Colours tai Colors voi tarkoittaa ainakin seuraavia: * Colors, Ken Nordinen albumi vuodelta 1966 * Colors, Between the Buried and Men albumi vuodelta 2007 * Colors – jengit (Colors), Dennis Hopperin ohjaama elokuva vuodelta 1988 * Colours, Stonen albumi vuodelta 1990 * Colours, Michael Learns To Rockin albumi vuodelta 1993 * Colours, Adam F:n albumi vuodelta 1997 * ”Colours”, The Sisters of Mercyn kappale vuodelta 1987 * ”Colors”, Jason Derulon kappale vuodelta 2018 * CoLours TV, televisiokanava.